8 412 000 тона.
 (60)
 Действителното производство на биодизел в САЩ по време на РПРП е било 5 718 000 тона (по данни на EIA), което отговаря на използване на капацитета от 68 % и на свободен капацитет от 32 %, или около 2 694 000 тона. Този значителен свободен капацитет на производителите в САЩ представлява стимул за увеличаване на производството и продажбата на биодизел на дъмпингови цени на пазара на Съюза и следователно има вероятност да бъде използван за снабдяване на пазара на Съюза, ако се допусне срокът на действие на мерките да изтече. Действително производителите в САЩ могат лесно да увеличат производството си и да започнат износ за ЕС, който би им донесъл като икономическа полза увеличение на степента на използване на капацитета и спадане на производствените разходи за единица продукция. Реализацията на пазара на Съюза на свободния капацитет на САЩ би имала значително въздействие, тъй като той възлиза на почти 18 % от потреблението на Съюза по време на РПРП.
 (61)
 Освен това по време на РПРП производството на САЩ на биодизел (5 718 000 тона) е било по-малко от потреблението (5 934 000 тона). Съответно САЩ са внасяли повече биодизел, отколкото са изнасяли. По време на РПРП общият внос е възлизал на 629 000 тона, а общият износ на 428 000 тона. Ако наличният производствен капацитет обаче не е бил използван за задоволяване на търсенето на вътрешния пазар по време на разглеждания период, е малко вероятно той да се използва в бъдеще за същата цел. Производственият капацитет на САЩ, отчетен по време на РПРП (8 412 000 тона, вж. предходното съображение), е бил значително по-висок от вътрешното потребление. Това означава, че ако се открият възможности за износ, производителите в САЩ вероятно ще използват свободния си капацитет за осъществяване на експортни продажби, а не за вътрешно потребление.
 (62)
 Малко е вероятно свободният капацитет да се използва за увеличаване на износа за трети държави, различни от ЕС. Големите пазари на трети държави (Бразилия, Индонезия, Аржентина, Китай, Тайланд) задоволяват сами потребностите си във връзка с вътрешното производство на биодизел и до този момент САЩ не са изнасяли големи количества за тези държави въпреки свободния си капацитет. Няма причина да се смята, че това ще се промени в бъдеще.
 (63)
 Следователно има вероятност производителите в САЩ да използват значителна част от свободния капацитет за допълнителни продажби в ЕС, който е много привлекателен пазар, тъй като той е най-големият в света с голям брой стимули за потребление на биодизел.
 3.3.5. Практики за заобикаляне на мерките и неутрализиране на ефекта им
 (64)
 Както беше посочено в съображение 1, за антидъмпинговите мерки, наложени през 2009 г., бе установено, че същите се заобикалят чрез претоварване през Канада и чрез промяна на състава на сместа. Съществуването на подобни практики показва интереса на някои производители в САЩ да навлязат на пазара на Съюза, дори и след налагането на мерките, и поради това се разглежда като индикация за привлекателността на пазара на Съюза за производителите на биодизел в САЩ.
 3.3.6. Заключение относно вероятността за повторно възникване на